Квалификације за Европско првенство 2012 завршила је са свих десет побједа у групи са, Белгијом, Турском, Аустријом, Азербејџаном и Казахстаном. На првенству била је у групи са Холандијом, Португалијом и Данском. У првом колу побиједила је Португалију голом Марија Гомеза; у другом колу побиједила је Холандију 2:1, оба гола постигао је Гомез у првом полувремену, док је Робин ван Перси дао гол за Холандију. У последњем колу побиједила је Данску 2:1, головима Лукаса Подолског и Ларса Бендера и пласирала се у четвртфинале са првог мјеста. У четвртфиналу побиједила је Грчку и поставила рекорд са 15 побједа заредом у такмичарским утакмицама. Упркос великим очекивањима, поражена је од Италије у полуфиналу 2:1, једини гол постигао је Месут Озил у 90 минуту из пенала. Њемачка тако није успјела да прекине традицију и да побиједи Италију у такмичарској утакмици, у осам утакмица није остварила ниједну побједу.